**Molitve vjernika**

**29. nedjelja kroz godinu – C (20. listopada 2019.)**

1. Vodi svjetlom Duha Svetoga svoju Crkvu, da na čelu s papom našim Franjom, biskupom Josipom i svim svojim pastirima spremno naviješta evanđelje svakom stvorenju, molimo Te:
2. Gospodine, ti si rekao svojim učenicima kako valja stalno moliti: nauči i nas moliti kako bi kad ponovno dođeš, našao vjere na zemlji, molimo Te:
3. Dobri Oče, dok je Mojsije držao ruke uzdignute, njegov bi narod pobjeđivao. Drži i nas budne u molitvi kako bi u svakodnevnim poslanjima mogli donositi pobjedu, molimo Te:
4. Za našu braću i sestre koja su obeshrabrena i pritisnuta bilo kojom teškoćom: pošalji im postojane misionare koji će ih hrabriti i vratiti radost života, molimo Te:
5. Za nas okupljene na slavlju Misijske nedjelje, da u molitvi ne posustanemo, da se u dobrim djelima ne umorimo, te da tako budemo stalna potpora našim misionarima i svi zajedno radimo na spasenju, molimo Te:
6. Pošalji nam Gospodine nova duhovna zvanja u svoju službu te daj da budu po Tvome srcu, molimo Te:
7. Za naše drage pokojne, budi im milosrdan i primi ih u svoj nebeski dom, molimo Te: